  Виталий Пронин Туннэ, 12-тӥ мае, карантинысь поттэмын Алнаш но Грак ёросъёс. Та сярысь социальной сетьёс пыр ивортӥз Удмурт Республикалэн Тӧроез Александр Бречалов. Та ёросъёсын карантин ялэмын вал 16-тӥ апрельысен. Туннэ нуналлы та ёросъёсын черламъёс вань ке но, соос я эмъяськонниосын кыллё, я доразы, нокытчы потатэк, эмъясько. Грак ёросын, кылсярысь, коронавирусэн черлам муртэн кусып возем 3 адями. Соослэн тазалыксы эскеремын, коронавирус шараямын ӧвӧл. Елена Слащёва  